पुलिस को संदिग्ध लुटेरों की तलाश
बीकानेर | बिजलीकर्मचारियों से करीब 75 लाख रुपए लूटने के मामले में पुलिस ने कुछ संदिग्ध लोगों को नामजद किया है जिनकी तलाश की जा रही है। सोमवार को सायंकाल बादनूं से कुचोर अगुणी के बीच पिकअप गाड़ी में सवार होकर पहुंचे हथियारबंद लोगों ने फायरिंग की और बिजली विभाग के कर्मचारियों से करीब 75 लाख रुपए लूट लिए थे। वारदात को अंजाम देकर लुटेरे फरार हो गए थे। पुलिस ने इस मामले में छानबीन कर संदिग्ध लोगों को नामजद किया है। पुलिस की अलग-अलग टीमों को उनकी तलाश में भेजा गया है। संदिग्ध नामजद लोगों को पकड़ने के लिए उनके ठिकानों पर दबिश दी जा रही है। एसपी डॉ. अमनदीपसिंह कपूर ने बताया कि संदिग्ध लोगों के हाथ आने पर उनसे वारदात की तस्दीक की जाएगी। उसके बाद ही खुलासा हो पाएगा। गौरतलब है कि पुलिस ने बिजली कर्मचारी हरीश खत्री, दिनेश, किशेार अनुबंधित ड्राइवर रामरतन बिश्नोई के मोबाइल की कॉल डिटेल निकलवाई थी। ड्राइवर रामरतन से कड़ी पूछताछ की गई थी। उसके बाद कुछ लोगों को संदिग्ध मानते हुए नामजद किया गया।
hin_Deva hin_Deva